**Ministru kabineta rīkojuma projekta “Par grozījumiem Ministru kabineta 2020. gada 25. novembra rīkojumā Nr. 697 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem””” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Saskaņā ar Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" 5.1 apakšpunktu anotācijas kopsavilkums nav aizpildāms. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta rīkojuma projekts “Par grozījumiem Ministru kabineta 2020. gada 25. novembra rīkojumā Nr. 697 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem””” (turpmāk – rīkojuma projekts) izstrādāts:  1) lai precizētu Ministru kabineta 2020. gada 25. novembra rīkojumā Nr. 697 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” (turpmāk – rīkojums Nr. 697) no valsts budžeta programmas 02.00.00 "Līdzekļi neparedzētiem gadījumiem" Iekšlietu ministrijai piešķiramā finansējuma apmēru, kas paredzēts, lai nodrošinātu piemaksas no 2020. gada 1. oktobra līdz 2020. gada 30. novembrim Iekšlietu ministrijas padotības iestāžu amatpersonām ar speciālajām dienesta pakāpēm (turpmāk – amatpersona) par darbu paaugstināta riska un slodzes apstākļos sabiedrības veselības apdraudējuma situācijā saistībā ar Covid-19 uzliesmojumu un tā seku novēršanu. Finansējuma apmērs precizējams atbilstoši Valsts policijas un Valsts robežsardzes veiktajiem aprēķiniem par faktiski nepieciešamo finansējumu 2020.gada oktobrī un novembrī Covid seku novēršanā iesaistīto amatpersonu piemaksām;  2) lai precizētu un noteiktu samērīgu piemaksas maksimālo ierobežojumu amatpersonām, kuras veic dienesta pienākumus paaugstināta riska un slodzes apstākļos sabiedrības veselības apdraudējumā saistībā ar Covid-19 uzliesmojumu un seku novēršanu, nodrošinot Valsts kontroles ieteikumus saistībā ar starpziņojumā “Iekšlietu nozares amatpersonu, kuras bijušas tieši iesaistītas Covid–19 izplatības ierobežošanā, piemaksām papildus piešķirtā finansējuma izlietojums” (Nr.2.4.1-12/2020) norādīto par piemaksu taisnīgu aprēķināšanu visām amatpersonām atbilstoši to ieguldījumam. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd atbilstoši rīkojumam Nr. 697 paredzēts no valsts budžeta programmas 02.00.00 "Līdzekļi neparedzētiem gadījumiem" piešķirt Iekšlietu ministrijai finansējumu, kas nepārsniedz 704 513 *euro*, lai nodrošinātu piemaksas no 2020. gada 1. oktobra līdz 2020. gada 30. novembrim amatpersonām par darbu paaugstināta riska un slodzes apstākļos sabiedrības veselības apdraudējuma situācijā saistībā ar Covid-19 uzliesmojumu un tā seku novēršanu.  Valsts policija un Valsts robežsardze ir veikusi aprēķinus par faktiski nepieciešamo finansējumu, lai nodrošinātu piemaksu izmaksu amatpersonām atbilstoši to iesaistes laikam Covid apdraudējuma un seku novēršanā 2020.gada oktobrī un novembrī. Saskaņā ar veiktajiem aprēķiniem iestādēm papildu nepieciešamā finansējuma kopsumma ir 701 393 *euro*, tajā skaitā, Valsts policijai 203 321 *euro* un Valsts robežsardzei 498 072 *euro*.  Ievērojot minēto, ir nepieciešams precizēt rīkojumā Nr. 697 Iekšlietu ministrijai piešķiramā finansējuma apmēru atbilstoši faktiski nepieciešamajam.  Iekšlietu ministrija anotācijas pielikumā pievieno pārskatus ar detalizētu aprēķinu par nepieciešamo finansējumu piemaksām, līdz ar to uzdevums par pārskatu iesniegšanu ir izpildīts un nepieciešams svītrot rīkojuma Nr. 697 7.punktu. Saeimas Budžeta un finanšu (nodokļu) komisija ir izskatījusi jautājumu par finansējuma piešķiršanu un atbalstījusi.  Rīkojumā Nr. 697 paredzēts, ka amatpersonu piemaksu noteikšanā ievēro šādus kritērijus:  1) amatpersona ir tiešā un uzskaitāmi pierādāmā saskarē ar Covid-19 inficētām vai iespējami inficētām personām vai ir iesaistīta testēšanas procesā;  2) amatpersona ir tiešā un uzskaitāmi pierādāmā saskarē ar Covid-19 riska grupas pacientiem, kuriem nav apstiprināta slimība, bet ir jāievēro karantīna vai pašizolācija.  Kā arī noteikts, ka piemaksu aprēķina no amatpersonai noteiktās stundas algas likmes, ņemot vērā arī uzskaitīto amatpersonas iesaistes vai saskares stundu skaitu, bet tās apmērs nedrīkst pārsniegt 20 procentus no amatpersonai noteiktās mēnešalgas.  Pamatojoties uz rīkojuma Nr. 697 5.punktā noteikto pilnvarojumu iekšlietu ministram noteikt piemaksas apmēra aprēķināšanas kārtību, ir izdots Iekšlietu ministrijas 2020.gada 30.novembra rīkojums Nr. 1-12/1324 “Par piemaksas par darbu paaugstināta riska un slodzes apstākļos noteikšanu”. Rīkojumā paredzēts, ka piemaksu aprēķina, ņemot vērā amatpersonas iesaistes laiku, viņai noteikto stundas algas likmi un piemaksas apmēru ierobežojošo koeficientu, ko nosaka ar iestādes (Valsts policijas vai Valsts robežsardzes) vadītāja pavēli, izvērtējot amatpersonas iesaistes raksturu atkarībā no iesaistes riska pakāpes. Vienlaikus paredzēts, ka izpildās nosacījums, ka aprēķinātā piemaksa nepārsniedz 20 procentus no amatpersonai noteiktās mēnešalgas. Tā kā Valsts policijā un Valsts robežsardzē ievērojamai daļai amatpersonu mēnešalgas apmērs nesasniedz 1000 *euro* mēnesī, maksimālās piemaksas apmērs pie 20% ierobežojuma ir 200 *euro* (bruto, kopā ar darba devēja valsts sociālās apdrošināšanas iemaksām).  Lai noteiktu samērīgu piemaksas maksimālo ierobežojumu amatpersonām un nodrošinātu Valsts kontroles ieteikumus par piemaksu taisnīgu aprēķināšanu visām amatpersonām atbilstoši to ieguldījumam, kas uzsvērts starpziņojumā “Iekšlietu nozares amatpersonu, kuras bijušas tieši iesaistītas Covid–19 izplatības ierobežošanā, piemaksām papildus piešķirtā finansējuma izlietojums” (Nr.2.4.1-12/2020), nepieciešams precizēt rīkojumā Nr. 697 noteikto piemaksas ierobežojumu - 20 procenti no amatpersonai noteiktās mēnešalgas, nosakot to 75 procentu apmērā no amatpersonai noteiktās stundas algas likmes, kas būtu atbilstošs ierobežojums summētā darba laika veicējiem un samērojams arī ar citām profesiju grupām noteiktajām piemaksām (ārstniecības personas) vai naudas balvu izmaksām (Valsts probācijas dienestam). Ierobežojuma noteikšana tieši attiecībā uz stundas algas likmi, nevis mēnešalgas apmēru pamatojama ar amatpersonu iesaistes un darba laika specifiku - summēto dienesta pienākumu izpildes laiku, kas nozīmē, ka, ievērojot amatpersonām noteikto dežūru grafiku, amatpersonas nostrādātais laiks kalendāra mēnesī var pārsniegt vai arī nesasniegt normāla darba laika stundu skaitu attiecīgajā mēnesī, kā arī amatpersonas ar Covid-19 ierobežošanu saistītos uzdevumos nav iesaistītas pastāvīgi (kā tas ir mediķiem), tās veic arī citus dienesta pienākumus. Vienlaicīgi risks inficēties ir augsts.  **Rīkojuma projekts paredz:**  1. Precizēt Iekšlietu ministrijai piešķiramā finansējuma apmēru, nosakot to 701 393 *euro*, tai skaitā, Valsts policijai 203 321 *euro* un Valsts robežsardzei 498 072 *euro*, lai nodrošinātu piemaksas no 2020. gada 1. oktobra līdz 2020. gada 30. novembrim amatpersonām ar speciālajām dienesta pakāpēm (turpmāk – amatpersona) par darbu paaugstināta riska un slodzes apstākļos sabiedrības veselības apdraudējuma situācijā saistībā ar Covid-19 uzliesmojumu un tā seku novēršanu.  2. Precizēt amatpersonu piemaksu ierobežojumu, nosakot, ka tās apmērs par vienu stundu ir 75 procenti no amatpersonai noteiktās stundas algas likmes, ievērojot noteiktos kritērijus un uzskaitīto amatpersonas iesaistes vai saskares stundu skaitu.  3. Precizēt rīkojuma Nr. 697 2. un 6. punktu, svītrojot vārdus: “atbilstoši faktiski nepieciešamajam apmēram, kas nepārsniedz šā rīkojuma 1. punktā noteikto apmēru”.  4. Svītrot rīkojuma Nr. 697 7. punktu, kas paredz Iekšlietu ministrijai sagatavot un iekšlietu ministram līdz 2021. gada 1. februārim iesniegt Ministru kabinetā pārskatu par šā rīkojuma 1. punktā minētā finansējuma faktisko izlietojumu.  Rīkojuma projekts nodrošinās taisnīgu attieksmi pret amatpersonām. Tiks ņemtas vērā arī amatpersonu dienesta pienākumu izpildes specifika. |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija, Valsts policija, Valsts robežsardze. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2020. gads | | Turpmākie trīs gadi (*euro*) | | | | |
| 2021. gads | | 2022. gads | | 2023. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzi-  not ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmai-  ņas, salīdzi-  not ar vidēja termiņa budžeta ietvaru 2022. gadam | izmaiņas, salīdzi-  not ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 701 393 | 0 | 0 | 0 | 0 | 0 |
| 2.1. valsts pamatbudžets | 0 | 701 393 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -701 393 | 0 | 0 | 0 | 0 | 0 |
| 3.1. valsts pamatbudžets | 0 | -701 393 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 701 393 | 0 | 0 | 0 | 0 | 0 |
| 5. Precizēta finansiālā ietekme | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | **Nepieciešamais finansējums kopā ar DD VSAOI 2020.gadā laika periodā no 1.oktobra līdz 30.novembrim – KOPĀ:**   |  |  |  | | --- | --- | --- | | **Valsts policija** |  |  | |  | Amatpersonu skaits | Atlīdzībai, *euro* | | 2020.gada oktobris | 355 | 80 999 | | 2020.gada novembris | 1080 | 122 322 | | Kopā |  | 203 321 | |  |  |  | | **Valsts robežsardze** |  |  | |  | Amatpersonu skaits | Atlīdzībai, *euro* | | 2020.gada oktobris | 545 | 249 498 | | 2020.gada novembris | 553 | 248 574 | | Kopā |  | 498 072 | |  |  |  | | **Valsts policijai un Valsts robežsardzei kopā** | | | |  |  |  | |  | Amatpersonu skaits | Atlīdzībai, *euro* | | 2020.gada oktobris | 900 | 330 497 | | 2020.gada novembris | 1633 | 370 896 | | Kopā |  | **701 393** |   Detalizētus aprēķinus skatīt pielikumā. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | [1] Izdevumi tiks segti Iekšlietu ministrijas budžeta programmas 99.00.00 “Līdzekļu neparedzētiem gadījumiem izlietojums” ietvaros, līdzekļus pārdalot no valsts budžeta programmas 02.00.00 “Līdzekļi neparedzētiem gadījumiem”.  [2] Ministru kabineta 2020. gada 25. novembra rīkojuma Nr. 697 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” 3.punkts noteic, ka nosakot piemaksu, ievēro šādus kritērijus:  1. amatpersona ir tiešā un uzskaitāmi pierādāmā saskarē ar Covid-19 inficētām vai iespējami inficētām personām vai ir iesaistīta testēšanas procesā;  2. amatpersona ir tiešā un uzskaitāmi pierādāmā saskarē ar Covid-19 riska grupas pacientiem, kuriem nav apstiprināta slimība, bet ir jāievēro karantīna vai pašizolācija.  Vienlaikus nepieciešams noteikt *papildu kritēriju*, ko pamato tālāk minētais.  2020.gada 12.decembrī pie Brīvības pieminekļa un 11.novembra krastmalā tika rīkotas sapulces, kurās sanākušie protestēja pret valstī noteiktajiem ierobežojumiem Covid-19 apstākļos. Kaut arī rīkotāji (biedrība "Stabilitātei - Jā!" un Vides aizsardzības kluba prezidents Arvīds Ulme) bija apsolījuši, ka sapulcēs piedalīsies ne vairāk kā 25 dalībnieki, kuri ievēros drošības pasākumus, tomēr sanāksmes pulcēja vairāk nekā valstī šobrīd atļautos 25 cilvēkus un tikai daļa no tiem lietoja sejas maskas, kā arī netika ievērota distancēšanās prasība.  Lai novērstu iespējamās nekārtības un nodrošinātu sabiedrisko drošību un kārtību, pasākumu uzraudzībā tika iesaistīta arī Valsts policija.  Iedzīvotāji tika aicināti nepulcēties un izklīst, tai pat laikā tika konstatēti gan epidemioloģiskās drošības pārkāpumi, gan sīkais huligānisms un alkohola lietošanu publiskās vietās, kā arī nepakļaušanās policijas likumīgajām prasībām. Saistībā ar notikušajiem piketiem Valsts policija ir uzsākusi 42 administratīvās lietas. Šobrīd Valsts policija apkopo un vērtē iegūtos materiālus, lai identificētu pārkāpumus un tos izdarījušās personas. Vienlaicīgi Valsts policija vērtē iegūto informāciju ar mērķi identificēt gadījumus, kuri liecina par izdarītu vai plānotu noziedzīgu nodarījumu, lai varētu pieņemt lēmumus par kriminālprocesu uzsākšanu.  Iesaistes rezultātā tika nodrošināta kārtība, nepieļauta vardarbība, īpašumu bojāšanu. Kopā kārtības nodrošināšanā tika iesaistītas vairāk nekā 467 Valsts policijas amatpersonas.  [3] Projektā paredzēts noteikt, ka *piemaksu aprēķina 75 procentu apmērā no amatpersonai noteiktās stundas algas likmes*, ievērojot noteiktos kritērijus  (amatpersona ir tiešā un uzskaitāmi pierādāmā saskarē ar Covid-19 inficētām vai iespējami inficētām personām vai ir iesaistīta testēšanas procesā;  amatpersona ir tiešā un uzskaitāmi pierādāmā saskarē ar Covid-19 riska grupas pacientiem, kuriem nav apstiprināta slimība, bet ir jāievēro karantīna vai pašizolācija) un uzskaitīto amatpersonas iesaistes vai saskares stundu skaitu. Projekts attiecas uz piemaksu noteikšanu par laika periodu no 2020.gada 1.oktobra līdz 30.novembrim.  [4] Saskaņā ar Ministru kabineta 2020.gada 24.novembra sēdē (prot. Nr.75 “Rīkojuma projekts “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” 2. un 4.punkts) nolemto izdevumus, kas saistīti ar piemaksu amatpersonām par darbu paaugstināta riska un slodzes apstākļos sabiedrības veselības apdraudējumā saistībā ar Covid-19 uzliesmojumu un seku novēršanu par laika periodu no 2020.gada 1.decembra līdz 2020.gada 31.decembrim, segt no valsts budžeta programmas 02.00.00 “Līdzekļi neparedzētiem gadījumiem” 2021.gadā, dodot uzdevumu Iekšlietu ministrijai normatīvajos aktos noteiktā kārtībā sagatavot un iesniegt izskatīšanai Ministru kabinetā rīkojuma projektu par finanšu līdzekļu piešķiršanu no valsts budžeta programmas 02.00.00 “Līdzekļi neparedzētiem gadījumiem”. *Piemaksas apmēra noteikšanā par 2020.gada decembra mēnesi ievērojami vienlīdzīgi principi*.  Ievērojot [2]-[4] sadaļā minēto, projektam pievienots *Ministru kabineta protokollēmuma projekts*, kas paredz:  Iekšlietu ministrijai, sagatavojot Ministru kabineta rīkojuma projektu par finanšu līdzekļu piešķiršanu no valsts budžeta programmas 02.00.00 “Līdzekļi neparedzētiem gadījumiem”, lai segtu izdevumus, kas saistīti ar piemaksu amatpersonām par darbu paaugstināta riska un slodzes apstākļos sabiedrības veselības apdraudējumā saistībā ar Covid-19 uzliesmojumu un seku novēršanu par laika periodu no 2020.gada 1.decembra līdz 2020.gada 31.decembrim (Ministru kabineta 2020.gada 24.novembra sēdes protokollēmuma Nr.75 8. § 2.punkts), paredzēt papildu kritēriju piemaksas noteikšanai – sabiedriskās kārtības nodrošināšana pasākumos, kas saistīti ar Covid-19 ierobežojumiem. Piemaksu aprēķina 75 procentu apmērā no amatpersonai noteiktās stundas algas likmes, ievērojot uzskaitīto amatpersonas iesaistes vai saskares stundu skaitu. | | | | | | |
| **IV. Tiesību akta projekta ietekme uz spēkā esošo tiesību normu sistēmu** | | | | | | | |
| Projekts šo jomu neskar. | | | | | | | |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Iekšlietu ministrija, Finanšu ministrija, Valsts policija, Valsts robežsardze. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Iekšlietu ministrs Sandis Ģirģens

Vīza: Valsts sekretārs Dimitrijs Trofimovs

16.12.2020. 18:04

2150

I.Ošiņa 67219608

Inga.osina@iem.gov.lv

A.Strode 29244732

Alda.strode@iem.gov.lv